Λήδρα Πάλας

Το Λήδρα Πάλας είναι πρώην ξενοδοχείο στο κέντρο της Λευκωσίας και μέχρι το 1974 ήταν ένα από τα μεγαλύτερα και πιο γοητευτικά ξενοδοχεία της πρωτεύουσας. Το ξενοδοχείο σχεδιάστηκε από τον Γερμανό αρχιτέκτονα Μπένιαμιν Γκίνσμπεργκ και χτίστηκε το 1947-1949 από την εταιρεία Cyprus Hotels Limited με κόστος περίπου £240.000 κυπριακές λίρες.https://www.mixanitouxronou.com.cy/categories/politismos/to-perifimo-lidra-palas-opou-skotothikan-i-proti-ethnofrouri-stin-isvoli-itan-to-stolidi-tis-mesogiou-me-ena-thriliko-barman/
Το ξενοδοχείο άνοιξε στις 8 Οκτωβρίου 1949 παρουσία του Βρετανού Κυβερνήτη Άντριου Μπαρκυόρθ Ράιτ και του αντιδήμαρχου της Λευκωσίας Γιώργου Πούλιου. Αρχικά είχε 94 υπνοδωμάτια και 150 κρεβάτια. Όλα τα δωμάτια διάθεταν ζεστό και κρύο νερό, κεντρική θέρμανση και τηλέφωνο. Οι εγκαταστάσεις περιλαμβάνουν δύο εστιατόρια, δύο μπαρ και καφέ. Στο εσωτερικό του κήπου υπήρχε μια πισίνα (που εγκαταστάθηκε το 1964), παιδική πισίνα, παιδική χαρά και γήπεδα τένις. Στο ξενοδοχείο προστέθηκαν το 1967-1968 δυο επιπρόσθετοι όροφοι αυξάνοντας τα δωμάτια σε 200, και 320 κρεβάτια.https://www.offsite.com.cy/articles/eidiseis/topika/263847-o-mythos-toy-lidra-palas-se-poion-anikei-kai-ti-tha-apoginei

Από το 2004 είναι σημείο διέλευσης της Πράσινης Γραμμής.

 Παραπομπές 

 Εξωτερικοί σύνδεσμοι 


Κατηγορία:Ξενοδοχεία
Κατηγορία:Κτίρια και κατασκευές στη Λευκωσία